als_Latn dik_Latn sag_Latn
Maqedonia dhe Franca shqyrtojnë mundësi për këmbim më të madh tregtar
- E enjte, 20 Nëntor 2014 2014-11-20 3:06:12.MD 15:6
Shkup, 20 nëntor 2014 (MIA) - Industria ushqimore, e tekstilit, mjekësore dhe metalike janë sektorët në të cilët ekziston potencial për rritjen e bashkëpunimit midis kompanive të Maqedonisë dhe të Francës.
Përfaqësuesit e këtyre kompanive sot në biznes forum në Shkup i shqyrtojnë mundësitë për zhvillimin e bashkëpunimit dhe për rritjen e këmbimit tregtar midis dy shteteve i cili në vitin 2013, ishte 120 milionë euro.
Sipas kryetarit të Odës Ekonomike të Maqedonisë, Branko Azeski, në disa sektorë të caktuar ka hapësirë të konsiderueshme për zhvillimin e bashkëpunimit, ndërsa vitin 2015 ai e sheh si vit kur rritet këmbimi tregtar midis dy shteteve.
"Viti 2015 do të jetë vit kur do të rritet këmbimi tregtar pasi që janë planifikuar biznes forume të përbashkëta dhe vizita në panairet në Francë në pjesën e agrarit, industrisë metalike dhe në të gjitha sektorët e metalurgjisë dhe tekstilit", theksoi Azeski.
Në angazhimet për t'u rritur këmbimi tregtar midis dy shteteve janë përfshirë edhe Qeveria e Maqedonisë edhe Ambasada e Francës në Shkup.
Nga Qeveria theksojnë se janë duke punuar në promovimin e Maqedonisë si biznes destinacion atraktiv dhe janë të kthyer drejt asaj shteti të gjendet në hartën e kompanive franceze të cilat dëshirojnë ta përhapin biznesin e tyre në Evropën Juglindore.
"Kompanitë franceze të cilat kryejnë biznes në pjesën e Afrikës Veriore dëshirojnë ta diversifikojnë prodhimin e tyre dhe të shqyrtojnë opsione të ndryshme si ta bëjnë një gjë të tillë në Evropën Juglindore. Qëllimi ynë është Republika e Maqedonisë të jetë në hartën e këtyre kompanive dhe shpresojmë se për një kohë të shkurtër ndonjëra prej kompanive më të mëdha franceze do të investojë në Maqedoni", deklaroi ministri për tërheqjen e investimeve të huaja, Bill Pavleski.
Ambasadorja franceze, Loren Oer vlerëson se bashkëpunimi mund të intensifikohet akoma më shumë dhe se të dyja palët janë në rrugë të drejtë për ta bërë një gjë të tillë.
"Në vitin 2013 është vërejtur një progres i caktuar, gjegjësisht për 20 për qind është rritur importi i produkteve franceze në Maqedoni veçanërisht në rajonin e agrosektorit, barërave dhe patundshmërive. Qëllimi ynë është në vitin 2014 ta ndjekim këtë rrjedhë dhe ta rrisim", nënvizoi Oer.
Në tregun francez produktet e tyre i plasuan fabrika e Shtipit për këpucë "Bargalla", ndërsa kompania franceze "Biotek" nga ana tjetër është përfaqësuese e barërave franceze në Maqedoni.
Forumi i sotëm është në organizim të Odës ekonomike të Maqedonisë dhe Ambasadës së Francës në Shkup. shk/mp/14:56
###
Të gjitha të drejtaj janë të mbrojtura.Ky material nuk mund të deponohet, botohet, transmetohet, korjohet dhe sërish të distribuohet në çfarëdolloj forme, pa leje me shkrim nga Ajencia Informative e Maqedonisë.
Mozaik
Tiker
- 16:31 | Veteranët ushtrakë kroatë përplasen me policinë
Veteranët ushtrakë kroatë, të cilët që mbrëmë protestojnë në qendër të Zagrebit , pasi që konsideroj...
- 16:18 | Merkel e do Britaninë brenda BE-së
Kancelarja gjermane, Angela Merkel, ka thënë se ajo do të punojë në mënyrë konstruktive me kryeminis...
- 16:13 | Presidenti i Nigerisë do ta intensifikojë luftën kundër Boko Haram
Presidenti i ri i Nigerisë, Mahmud Buhari në fjalimin e tij inagurues premtoi se do ta intensifikojë...
- 16:04 | Gruevski-Peterle: Proceset integruese dispozita themelore të Maqedonisë
Për Qeverinë anëtarësimi në BE paraqet dispozitë të rëndësishme strategjike për të cilën intensivis...
- 15:46 | Komisioni i monitorimit i APKE-s do të mbaj mbledhje për Maqedoninë në qershor
Raportuesi për Maqedoninë i APKE-së Robert Valter para Komisionit për monitorimin e detyrimeve të ve...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn tha_Thai als_Latn ltg_Latn ltz_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn